|  |  |
| --- | --- |
|  |  |

|  |  |
| --- | --- |
| 1. Hvad er ydelsens lov­grund­lag? | Lov om Social Service (SEL) § 114  Bilbekendtgørelse nr. 827 af d. 7. juni 2022 |
| 1. Hvilket behov dækker ydel­sen? | At kompensere for væsentlig og varig nedsat funktionsevne for borgere med kørselsbehov. |
| 1. Hvad er formålet med ydel­sen? | At tilgodese kørselsbehovet for borgere, med varigt nedsat fysisk eller psykisk funktionsevne, som bevirker, at borgeren kun med betydelig vanskelighed kan fungere i den daglige tilværelse uden brug af egen bil. |
| 1. Hvilke aktiviteter indgår i ydel­sen? | Bil og ydelser i relation til bilen:   * Vejledende samtale * Ergoterapeutisk funktionsvurdering * Afprøvning af bil og særlig indretning * Bil * Særlig indretning * Reparation af bevilget særlig indretning * Tilskud til erhvervelse af kørekort * Tilskud til køreundervisning og kontrollerende køreprøve samt vejledende helbredsmæssig køretest hos politiet. * Tilskud til betaling af lægeerklæring i forbindelse med ansøgning om støtte til køb af bil samt til fornyelse af kørekort af helbredsmæssige årsager. * Tilskud til betaling af køreundervisning af en person, som godkendes som chauffør for et barn eller en ung under 18 år, som opfylder betingelserne for støtte til køb af bil. * Tilskud til på- og afmontering af skolepedaler, hvis køreundervisning skal finde sted i ansøgerens egen bil * Fritagelse for afgifter * Afdragsfrihed under uddannelse |
| 1. Hvilke aktiviteter indgår ikke i ydelsen? | Hvis borgeren lige så hensigtsmæssigt kan få dækket sit kørselsbehov på anden vis end ved egen bil, bevilger kommunen ikke støtte til bil. Det vurderes i den forbindelse, om kørselsbehovet kan dækkes på følgende måde:   * Ved at benytte offentlig transport. I den forbindelse, er det som udgangspunkt ikke afgørende, hvor langt borger har til offentlig transport, men derimod om borger kan benytte offentlig transport. * Ved at benytte kommunens kørselsordninger * Ved at benytte et el-køretøj |
| 1. Hvem kan modtage ydel­sen?   Følgende kriterier skal være opfyldt: | Både børn og voksne. Forældre/plejeforældre eller værger kan søge om støtte til bil til deres barn med handicap.   * At der er varigt nedsat fysisk eller psykisk funktionsevne * At der ikke indenfor en overskuelig fremtid vil være udsigt til bedring af de helbredsmæssige forhold * At der i lang tid fremover vil være et behov for at afhjælpe følgerne af den nedsatte funktionsevne   Samt mindst ét af følgende tre kriterier   * At der er et kørselsbehov til og fra arbejde, hvor ansøgeren skaffer sig et væsentligt bidrag til sin og eventuelle families forsørgelse (erhvervsbil) * At der er et kørselsbehov til og fra uddannelse, når uddannelsesforløbet sigter mod fremtidige arbejds- og indtægtsmuligheder (uddannelsesbil) * At borgeren har aktiviteter uden for hjemmet, som medfører et betydeligt behov for kørsel med bil (trivselsbil) |
| 1. Ydelsens omfang? | Ud fra konkret individuel vurdering. |
| 1. Er der valgmulighed med hen­syn til leverandør? | Bevilling udfærdiges i henhold til tilbud fra bilforhandler/-bilopbygger, hvor afprøvningen har fundet sted. Borgeren har mulighed for at benytte en anden leverandør.  Kommunen betaler i henhold til det billigste tilbud. |
| 1. Hvem leverer ydelsen? | Bilforhandler og/eller bilopbygger. |
| 1. Krav til udføreren? | Vordingborg Kommune og bilforhandler og bilopbygger finder frem til billigst egnet bil og eventuel særlig indretning, som opfylder det daglige kørselsbehov. |
| 1. Hvad koster ydelsen for bor­geren? | Støtte til billigst, egnet bil. Lånet ydes som et rentefrit lån på 201.000 kr. (2022-takst), dog højst bilens købesum (beløbet reguleres én gang årligt).  Halvdelen af lånet tilbagebetales med 1/96 af beløbet i månedlige afdrag. Den anden halvdel nedskrives med 1/96. Det betyder, at et billån er tilbagebetalt efter 8 år. Den del, borgeren selv skal betale, afhænger af indkomsten.  Hvis den billigst, egnede bil er dyrere end 201.000 kr. bliver der bevilget et afdragsfrit tillægslån.  Lånet skal anvendes til fabriksny bil.  Der kan dog ydes støtte til en bil, som borgeren eller en anden person i husstanden har købt fabriksny inden for det sidste år.  Der kan også ydes støtte til en bil, som er under 2 år gammel regnet fra bilens første registrering. Kravet er, at bilen tidligere har været bevilget som handicapbil.  Borgeren skal selv betale drift af bil, herunder reparation kaskoforsikring, udligningsafgift ved dieselbil.  Særlige indretninger i bilen, som borgeren er berettiget til, samt reparation heraf, skal borgeren ikke betale. |
| 1. Hvad er kommunens kva­li­tetsmål? | * At borgeren inden 10 dage får svar på, at ansøgningen er modtaget. I svarbrev oplyses om sagsbehandlingstiden * At borgeren indkaldes til en vejledende samtale, hvor lovgivning og sagens gang i kommunen bliver gennemgået * At borgeren indenfor et halvt år kan forvente en afgørelse i sagen. |
| 1. Hvordan følges op på ydel­sen? | Borger har pligt til at oplyse, hvis der er ændringer der har betydning for bevillingen. |
| 1. Brugerundersøgelse? | Ikke nærmere beskrevet. |
| 1. Er der særlige forhold at ta­ge hensyn til? | Hvis kommunen er i tvivl om en borger kan køre bil sikkerhedsmæssigt forsvarligt uden særlige indretninger i bilen, kan der anmodes om en vejledende helbredsmæssig køretest hos den motorsagkyndige/Færdselsstyrelsen med henblik på at få en vurdering af, om der skal være en påtegning i borgerens kørekort om særlige indretninger.  Det kan være nødvendigt, at borgeren vurderes kognitivt.  Hvis borgeren ikke selv skal være chauffør, skal der være dokumentation for tilstrækkelige chaufførmuligheder, som kan opfylde det daglige kørselsbehov  En bil bevilges primært til den handicappedes kørselsbehov. Familiens størrelse og sammensætning kan ikke begrunde en større og dyrere bil. Her må familien selv finansiere en større og dyrere bil.  Det forhold, at borgeren tidligere har modtaget støtte til køb af bil, kan ikke i sig selv begrunde fornyet støtte. Det indgår som et moment i helhedsvurderingen.  For børn gælder det, at kørselsbehovet skal sammenlignes med andre børn på samme alder og i samme livssituation.  Der kan tidligst ydes støtte til bil 8 år efter registrering af en bil, hvor der er ydet støtte. Dog kan støtte ydes før de 8 år hvis:   * Det ved erklæring fra en synsvirksomhed kan dokumenteres, at udskiftning af bilen er nødvendig. * Når bilen er totalskadet * Når bilen ikke længere er egnet på grund af en ændring af ansøgerens funktionsevne. |
| 1. Hvilke klagemuligheder er der? | Du har mulighed for at klage, hvis du ikke er enig i afgørelsen.  Hvis du klager skriftligt, kan du sende din klage til Vordingborg Kommune, gerne att.: Center for Psykiatri og Handicap, Valdemarsgade 43, 4760 Vordingborg.  Hvis du klager mundtligt, kan du kontakte Center for Psykiatri og Handicap på telefon 55 36 29 30. Du bliver herefter kontaktet af en sagsbehandler, der noterer din klage.  Din klage skal være modtaget inden for almindelig kontortid senest 4 uger efter, at du har modtaget afgørelsen.  Kontortiden regnes fra kl. 8 - 16 på alle hverdage.  Når vi har modtaget din klage, vurderer Center for Psykiatri og Handicap afgørelsen igen.  Giver vi dig helt eller delvist medhold, får du besked inden for 4 uger. Fastholder vi afgørelsen, sender vi din klage og sagens akter til Ankestyrelsen inden for 4 uger. |